wannaphong/clean_thaiwikipedia huggingface dataset:
# กีฬาทางน้ำชิงแชมป์โลก 2015
กีฬาทางน้ำชิงแชมป์โลก 2015  ได้รับการจัดขึ้นในคาซัน, ประเทศรัสเซีย ระหว่างวันที่ 24 กรกฎาคม – 9 สิงหาคม ค.ศ. 2015 จำนวนของการเข้าร่วมทีมชาติมีทั้ง 190 ประเทศ มีนักกีฬา 2,500 คน และจำนวนเหรียญ 75 เหรียญ ในครั้งนี้มีนักกีฬาเข้าร่วมมากกว่าครั้งก่อน

 การคัดเลือกเจ้าภาพ 
เมื่อวันที่ 15 กรกฎาคม ค.ศ. 2011 ในการประชุมใหญ่ของฟีน่าที่เซี่ยงไฮ้ เมืองที่เสนอตัวเป็นเจ้าภาพมีดังนี้

  คาซัน
  กัวดาลาฮารา
  ฮ่องกง
  กว่างโจว
  มอนทรีออล

เมืองกว่างโจว ประเทศจีน และมอนทรีออล ประเทศแคนาดา ได้ถอนตัวออกจากการเป็นเจ้าภาพก่อนที่จะลงคะแนน

ผลการลงคะแนน คาซันได้รับเลือกให้เป็นเจ้าภาพในปี ค.ศ. 2015 และกัวดาลาฮาราได้รับเลือกให้เป็นเจ้าภาพในปี ค.ศ. 2017

 ตารางการแข่งขัน 
  1  รอบชิงชนะเลิศ  ●   การแข่งขันทั่วไป

กรกฎาคม – สิงหาคม 201524ศ.25ส.26อา.27จ.28อ.29พ.30พฤ.31ศ.1ส.2อา.3จ.4อ.5พ.6พฤ.7ศ.8ส.9อา.เหรียญทอง20px|alt=|link= กระโดด
|bgcolor=#3399ff|●
|bgcolor=#ffcc00|2
|bgcolor=#ffcc00|1
|bgcolor=#ffcc00|2
|bgcolor=#ffcc00|2
|bgcolor=#ffcc00|1
|bgcolor=#ffcc00|1
|bgcolor=#ffcc00|1
|bgcolor=#ffcc00|1
|bgcolor=#ffcc00|2
|
|
|
|
|
|
|1320px|alt=|link= กระโดดน้ำระดับสูง
|
|
|
|
|
|
|
|
|
|
|bgcolor=#3399ff|●
|bgcolor=#ffcc00|1
|bgcolor=#ffcc00|1
|
|
|
|220px|alt=|link= ว่ายน้ำมาราธอน
|
|bgcolor=#ffcc00|2
|
|bgcolor=#ffcc00|1
|bgcolor=#ffcc00|1
|
|bgcolor=#ffcc00|1
|
|bgcolor=#ffcc00|2
|
|
|
|
|
|
|
|720px|alt=|link= ว่ายน้ำ
|
|
|
|
|
|
|
|
|
|bgcolor=#ffcc00|4
|bgcolor=#ffcc00|4
|bgcolor=#ffcc00|5
|bgcolor=#ffcc00|5
|bgcolor=#ffcc00|5
|bgcolor=#ffcc00|5
|bgcolor=#ffcc00|6
|bgcolor=#ffcc00|84220px|alt=|link= ระบำใต้น้ำ
|
|bgcolor=#ffcc00|1
|bgcolor=#ffcc00|2
|bgcolor=#ffcc00|1
|bgcolor=#3399ff|●
|bgcolor=#ffcc00|1
|bgcolor=#ffcc00|2
|bgcolor=#ffcc00|1
|bgcolor=#ffcc00|1
|
|
|
|
|
|
|
|920px|alt=|link= โปโลน้ำ
|
|
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#ffcc00|1
|bgcolor=#ffcc00|1
|2รวมเหรียญทอง   5  3  4  3  2  4  2  4  6  4  6  6  5  6  7  8  75รวมการสะสมจากวันก่อน   5  8  12  15  17  21  23  27  33  37  43  49  54  60  67  75 

 ตารางสรุปเหรียญรางวัล 
 ประเทศเจ้าภาพ
1151010352131463339441747381857161465117 733814833410932161031481123051221471314271410121510011608081704481802241902132002020202220123012301232501122601010101280011001100110011 รวม  75  76  77  228

 ประเทศที่เข้าร่วม 
นักกีฬาจาก 190 ประเทศเข้าร่วมในการแข่งขันครั้งนี้http://www.fina.org/H2O/index.php?option=com_wrapper&view=wrapper&Itemid=1241  ATHLETES BIOGRAPHIES
# เอ็ดเวิร์ด เอลริค
เอ็ดเวิร์ด เอลริค  หรือชื่อเล่นคือ เอ็ด เป็นตัวละครจากการ์ตูนเรื่อง แขนกล คนแปรธาตุ โดยฮิโระมุ อะระกะวะ เขามีฉายาในวงการเล่นแร่แปรธาตุว่า "นักเล่นแร่แปรธาตุเหล็กไหล" ซึ่งเป็นนักเล่นแร่แปรธาตุของรัฐที่มีอายุน้อยที่สุดในประวัติศาสตร์ของประเทศอะเมสทริส เขาสูญเสียขาซ้ายไปจากการพยายามแปรธาตุชุบชีวิตมารดาที่ตายไปขึ้นมา และได้สังเวยแขนขวาไปเพื่อรักษาวิญญาณของน้องชายเอาไว้ แม้ว่าน้องชายจะถูกช่วงชิงกายเนื้อไปแต่เขาก็ได้ตรึงวิญญาณของน้องชายไว้ในชุดเกราะ ภายหลังเขาได้รับออโต้เมล ซึ่งเป็นอวัยวะกลประดิษฐ์มาทดแทนแขนและขาที่สูญเสียไป และทั้งสองพี่น้องก็ร่วมกันตามหาศิลานักปราชญ์ ซึ่งเชื่อกันว่าสามารถแปรธาตุเป็นได้ทุกสิ่ง เพื่อที่จะนำกายเนื้อของน้องชายกลับคืนมา

เอ็ดเวิร์ดเกิดในหมู่บ้านในชนบทที่ชื่อรีเซ็มบูล เขาอาศัยอยู่กับน้องชายพร้อมกับมารดา ทริชา และบิดา โฮเฮ็นไฮม์ ต่อมาหลังจากเมื่อบิดาของเขาทอดทิ้งครอบครัวและออกจากบ้านไปตั้งแต่สองพี่น้องยังเล็กและมารดาก็เสียชีวิตด้วยโรคเรื้อรัง  ทั้งสองก็มุ่งมั่นศึกษาวิชาเล่นแร่แปรธาตุเพื่อหวังจะชุบชีวิตมารดาขึ้นมา โดยการไปฝึกฝนกับอาจารย์ที่ชื่อ อิซูมิ เคอร์ทิส ภายหลังจากการชุบชีวิตมารดาล้มเหลวและน้องชายกลายเป็นชุดเกราะ เอ็ดได้รับออโต้เมลล์จากครอบครัวร็อกเบล ซึ่งเป็นครอบครัวที่สนิทที่สุด และสองพี่น้องก็กลายเป็นนักเล่นแร่แปรธาตุที่อายุน้อยที่สุดที่ได้รับการคัดเลือกจากทางการให้บรรจุเป็นเจ้าหน้าที่ของรัฐ และได้รับฉายา "นักเล่นแร่แปรธาตุเหล็กไหล" จากคิง แบร็ดลี ผู้บัญชาการสูงสุดกองทัพ และจากอุบัติเหตุในครั้งนั้น ทำให้เอ็ดเป็นคนที่เชื่อในกฎ "การแลกเปลี่ยนอย่างเท่าเที่ยม" อย่างหนักแน่น
# แองจี้ส์ (วงดนตรี)
แองจี้ส์ (อังกฤษ: Angies) วงดนตรีเกิร์ลกรุ๊ปหญิงที่เป็นที่รู้จักในช่วงระยะเวลาหนึ่ง ออกอัลบั้มภายใต้สังกัด Polygram Thailand (โพลีแกรม ไทยแลนด์) พวกเธอถูกขนานนามว่าเป็น สไปซ์เกิลส์เมืองไทย เนื่องจากพวกเธอมีความละม้ายคล้าย Spice Girls เกิร์ลกรุ๊ปชื่อดังจากอังกฤษ โดยวงแองจี้ส์ออกอัลบั้มเพียง 1 ชุด  กระทู้พันทิป เขียนโดยคุณ kodomo pantip.com

 ประวัติ 
แองจี้ส์ กลุ่มศิลปิน 5 สาว พราวเสน่ห์ ต่างคนต่างสไตล์ มารวมตัวกันด้วยใจรักการร้องเพลง และการเต้นรำ แองจี้ส์ ทั้ง 5 สาว ทุกคนเป็นทั้งนักร้องที่มีเสียงเป็นเอกลักษณ์ และต่างมีลีลาการเต้นรำที่เริงร่า เร่าร้อน ผสมผสานกับความโดดเด่นทางดนตรีในแนว Dance ทันสมัย ทำให้แองจี้ส์เป็นศิลปินที่มีความลงตัวในทุกๆด้าน ซึ่งมีผลงานเพลงในสังกัด โพลีแกรม เร็คคอร์ดส (ไทยแลนด์) 

แองจี้ส์ (Angies Thailand) ประกอบสมาชิกทั้งหมด 5 คน ได้แก่ นก-ปิยมาภรณ์ เนียมอุ๊น (ปัจจุบันชื่อ ปุญญิสา เนียมอุ๊น), หนึ่ง-ณัฐนันท์ ติรพันธุ์ธรรม, ต๋อม-อังคณา กองผาสุข (ปัจจุบันใช้ชื่อ อาทิตยา กองผาสุข), แจน-เจนจิรา กลิ่นสุคนธ์(ปัจจุนชื่อ ศิลป์ศรุตา กลิ่นสุคนธ์) และ เมย์-จันทร์จิรา ขาวสอาด โดยเปิดตัวงอย่างเป็นทางการเมื่อ พ.ศ. 2540 ภายใต้สังกัด Polygram

มีเพลงที่คุ้นหูในอัลบั้ม Angies ได้แก่ เพลง ชวนทะเลาะตลอดมิวสิควีดีโอเพลง ชวนทะเลาะตลอด - Angies Thailand Youtueb.com และเพลง Love you Baby (เลิฟ ยู เบบี้)Angies มิวสิควีดีโอเพลง Love you Baby - Angies Thailand  Youtueb.com

 ผลงาน 
 สคตูดิโออัลบั้ม 
ปีปกอัลบั้มชื่ออัลบั้มรายชื่อเพลง2540230pxAngies
วางจำหน่าย: 20 ธันวาคม พ.ศ. 2540
สังกัด: Polygram
รูปแบบ: เทป , ซีดี Love you Baby (เลิฟ ยู เบบี้)
 ชวนทะเลาะตลอด
 Tell me boy (เทล มี บอย)
 ฝันร้าย
 ใครสักคน
 Love you Baby (Club Mix) (เลิฟ ยู เบบี้)
 อยู่ด้วยกัน
 ไม่ต้องการ
 ไม่เคยลืม
 ชนทำไม
# คอรี่ ลีย์ รอบิ้นส์
คอรี่ ลีย์ รอบิ้นส์  หรือชื่อไทย อพชินี อุตตมะโยธิน เป็นนักร้องชาวไทย โด่งดังจากการเป็นหนึ่งในสมาชิกวง เจนนี่ VS คอรี่ ร่วมกับ เจนสุดา ปานโต ภายใต้สังกัดแกรมมี่ โดยก่อนหน้านี้เคยเป็นสมาชิกวง คอรี่ แอนด์ แจน ภายใต้สังกัด StarZone Music Records

 ประวัติ 
คอรี่ ลีย์ รอบิ้นส์ ชื่อเล่น คอรี่ เธอมีชื่อไทยว่า อพชินี อุตตมะโยธิน เกิดเมื่อวันที่ 17 กุมภาพันธ์ พ.ศ. 2524 เป็นหลานสาวของ โหน่ง วสันต์ อุตตมะโยธิน นักแสดงตลกชื่อดัง เข้าสู่วงการด้วยการถ่ายแบบ และถ่ายโฆษณาช่วงวัยเด็ก

เธอเริ่มเข้าสู่วงการเพลงจากการประกวดร้องเพลงเวที "Beau Singing Contest" ของ สุนิตา ลีติกุล ในปี พ.ศ. 2539 ซึ่งเธอได้รางวัลรองชนะเลิศอันดับ 1

คอรี่เริ่มเป็นที่รู้จักจากการเป็นสมาชิกวงดูโอ้หญิง ในนาม "คอรี่ แอนด์ แจน (Corey & Jan)" เมื่อปี พ.ศ. 2540 ร่วมกับ "แจน บุรกรรมโกวิท" ภายใต้สังกัด StarZone Music Records จัดจำหน่ายเทป และซีดีโอ ONPA โดยมีเพลงเปิดตัว เช่นเพลง คำขอสุดท้าย และเพลง ความจริงจากใจ

ในปี พ.ศ. 2542 คอรี่ได้มีโอกาสทำงานเพลงกับทางค่ายจีเอ็มเอ็ม แกรมมี่ โดยเป็นนักร้องคู่กับ เจนนี่ หรือ เจนสุดา ปานโต(ปัจจุบันเป็นนักแสดงช่อง 3) ออกอัลบั้ม ในนาม เจนนี่-คอรี่ โดยมีเพลง "โอ๋ โอ๋ โอ๋", "หนูไม่เกี่ยว" และเพลงที่คอรี่ร้องเดี่ยวซึ่งสร้างชื่อเสียงให้กับวงคือเพลง "ใครใครก็ไม่รัก"

 ผลงาน 
 สตูดิโออัลบั้ม 
ปีชื่ออัลบั้มรายชื่อเพลง2540COREY & JAN
วางจำหน่าย: ธันวาคม พ.ศ. 2540
สังกัด: ONPA
รูปแบบ: เทป , ซีดี คำขอสุดท้าย 
 อดทน 
 รักกันไว้ 
 ความจริงจากใจ 
 ใครช่วยที
 ฉันยังมีเธอ 
 โกย 
 ดูให้แน่นอน
 พอกันที
 ความรักจะเกิด2542Jenny VS Corey
วางจำหน่าย: 4 มิถุนายน พ.ศ. 2542
สังกัด: GMM Grammy
รูปแบบ: เทป , ซีดี โอ๋ โอ๋ โอ๋
 ใครใครก็ไม่รัก
 มีวิตะมิน
 เก็บไว้ดีดี
 ทำให้แล้วนะ
 หนูไม่เกี่ยว
 จะโกรธอีกนานไหม
 แบละ
 แค่เพื่อนได้ไหม
 ฉันสัญญา
# สนเขา
สนเขา หรือ เกี๊ยะ เป็นต้นสนชนิดหนึ่ง เป็นหมู่สนในสกุลไพนัส (Pinus) ในวงศ์สนเขา ปัจจุบันได้รับการยอมรับว่ามีอยู่ทั้งสิ้น 126 สายพันธุ์ และยังมีอีก 35 สายพันธุ์ที่รอการพิสูจน์ สนในหมู่นี้สามารถติดไฟได้ดีที่สุด ซึ่งมักจะเป็นสาเหตุของไฟป่า

พืชสกุลสนเขาถูกแบ่งออกเป็น 3 สกุลย่อย (subgenera) ซึ่งจำแนกตามลักษณะเมล็ด ใบ และ พุ่ม อันประกอบด้วย:
 หมู่ย่อย Pinus – เป็นสนที่มีเนื้อออกสีเหลือง มีใบเข็มเรียวยาวเรียงกันเป็นพุ่ม เนื้อไม้มีความแข็งจึงนิยมนำไปทำเครื่องเรือน เนื้อไม้หนึ่งมัดประกอบด้วยไฟเบอร์ 2 หรือ 3 เส้นอาทิสนสามใบ
 หมู่ย่อย Ducampopinus – มีใบเล็กเรียวแหลม รูปทรงเป็นพุ่มคล้ายหางสุนัขจิ้งจอก
 หมู่ย่อย Strobus – เป็นสนที่มีเนื้อสีขาวนวล เนื้อไม้มีความอ่อนนุ่มกว่า เนื้อไม้หนึ่งมัดประกอบด้วยไฟเบอร์ 5 เส้น
# ความมั่นคงแห่งชาติ
ความมั่นคงแห่งชาติ  หรือ การป้องกันประเทศ (national defense) เป็นมโนทัศน์ว่ารัฐบาล ตลอดจนรัฐสภา ควรพิทักษ์รัฐและพลเมืองของรัฐต่อวิกฤตการณ์ "แห่งชาติ" ทุกชนิดโดยใช้การแสดงอำนาจ (power projection) ต่าง ๆ เช่น อำนาจทางการเมือง การทูต อำนาจทางเศรษฐกิจ แสนยานุภาพ เป็นต้น

มีการพัฒนามโนทัศน์ดังกล่าวเป็นหลักในสหรัฐหลังสงครามโลกครั้งที่สอง เดิมทีมุ่งเน้นแสนยานุภาพ แต่ปัจจุบันครอบคลุมแง่มุมต่าง ๆ ซึ่งล้วนกระทบต่อความมั่นคงที่มิใช่ทางทหารหรือเศรษฐกิจของชาติ และค่านิยมที่ความมั่นคงแห่งชาติรับมาใช้ ฉะนั้น เพื่อให้มีความมั่นคงแห่งชาติ ชาติจึงจำเป็นต้องมีความมั่นคงทางเศรษฐกิจ ความมั่นคงทางพลังงาน ความมั่นคงทางสิ่งแวดล้อม ฯลฯ ภัยคุกคามความมั่นคงมิได้มีเฉพาะข้าศึกตามแบบ เช่น รัฐชาติอื่นเท่านั้น แต่ยังมีตัวแสดงที่มิใช่รัฐ (non-state actor) เช่น ตัวแสดงที่มิใช่รัฐรุนแรง พ่อค้ายาเสพติด บรรษัทข้ามชาติและองค์การนอกภาครัฐ ทางการบางแห่งยังรวมภัยพิบัติธรรมชาติและเหตุการณ์ซึ่งก่อความเสียหายต่อสิ่งแวดล้อมอย่างรุนแรงอยู่ในหมวดนี้ด้วย

มาตรการที่ดำเนินเพื่อประกันความมั่นคงแห่งชาติ ได้แก่
 การใช้การทูตเพื่อระดมพันธมิตรและแยกภัยคุกคาม
 การระดมอำนาจทางเศรษฐกิจเพื่ออำนวยหรือขับบริษัท
 การรักษากองทัพที่มีประสิทธิภาพ
 การใช้การป้องกันฝ่ายพลเรือนและมาตรการความพร้อมภาวะฉุกเฉิน (รวมทั้งกฎหมายต้านการก่อการร้าย)
 การประกันความยืดหยุ่นและการมีโครงสร้างพื้นฐานสำคัญสำรอง
 การใช้การสืบราชการลับเพื่อตรวจหาและพิชิตหรือเลี่ยงภัยคุกคามและจารกรรม และเพื่อคุ้มครองสารสนเทศลับ
 การใช้การต่อต้านการสืบราชการลับหรือตำรวจลับเพื่อพิทักษ์ชาติจากภัยคุกคามในประเทศ
# พรรคอธิปัตย์
พรรคอธิปัตย์ พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2517 เมื่อปี พ.ศ. 2517 โดยมีประชา บูรณธนิต เป็นหัวหน้าพรรค และบุญเกิด หิรัญคำ เป็นเลขาธิการพรรคประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517

 ประวัติ 
พรรคอธิปัตย์ จดทะเบียนจัดตั้งพรรคการเมืองลำดับที่ 27/2517 เมื่อวันที่ 22 พฤศจิกายน พ.ศ. 2517 โดยมีพลตำรวจโท ประชา บูรณธนิต เป็นหัวหน้าพรรค และมีนายบุญเกิด หิรัญคำ อดีตสมาชิกสภาผู้แทนราษฎรจังหวัดชัยภูมิ พรรคประชาธิปัตย์ เป็นเลขาธิการพรรค และมีแกนนำที่สำคัญ อาทิ สมพร จุรีมาศ ส.ส.ร้อยเอ็ด อ่ำ รองเงิน ส.ส.พัทลุง ศิระ ปัทมาคม ส.ส. กรุงเทพมหานคร

พรรคอธิปัตย์ มีแนวนโยบายภายใต้หลักประชาธิปไตย และสนับสนุนให้ท้องถิ่นมีการปกครองตนเองอย่างแท้จริง

 การเลือกตั้ง 
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคอธิปัตย์ได้ ส.ส. เข้าไปในสภาเพียง 2 คน คือ อ่ำ รองเงิน จังหวัดพัทลุง และ บุญเกิด หิรัญคำ จังหวัดชัยภูมิ

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เมื่อวันที่ 4 เมษายน พ.ศ. 2519 พรรคอธิปัตย์ได้ส่งผู้สมัครลงรับเลือกตั้งแต่กลับไม่ได้ ส.ส. เข้าสภาแม้แต่คนเดียว

 การยุบพรรค 
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมืองคำสั่งของคณะปฏิรูปการปกครองแผ่นดิน ฉบับที่ 6 แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าวพระราชบัญญัติพรรคการเมือง พ.ศ. 2524 แต่ก็ไม่ได้มีการฟื้นฟูพรรคอธิปัตย์ แต่อย่างใด
# พลอยลภัส ชัยประสิทธิ์
พลอยลภัส ชัยประสิทธิ์ (ชื่อเล่น: พลอย) เกิดวันที่ 5 ธันวาคม พ.ศ. 2545 นักเทควันโดหญิงทีมชาติไทยPloylapus Chaiprasit - Taekwondo Data เจ้าของเหรียญทองจากการแข่งขันเทควันโดยุวชนชิงแชมป์โลก รายการ "The 2nd WTF World Cadet Taekwondo Championships" รุ่นไม่เกิน 41 กก.หญิง ที่เมืองมูจู ประเทศเกาหลีใต้ เป็นการสร้างประวัติศาสตร์แรกให้กับวงการเทควันโดไทย และถือว่าเป็นแชมป์เทควันโดยุวชนโลกคนแรกของไทยอีกด้วย

 ประวัติ 
พลอยลภัสกำลังศึกษาอยู่ในระดับชั้นมัธยมศึกษาตอนต้นที่โรงเรียนสารสาสน์วิเทศสุวรรณภูมิ เป็นนักกีฬาเทควันโดยุวชนทีมชาติจากจังหวัดสมุทรปราการ เริ่มเล่นกีฬาเทควันโดตั้งแต่อายุ 5 ปี มีนักกีฬาเทควันโดในดวงใจ คือ พาณิภัค วงศ์พัฒนกิจ เคยมีผลงานการแข่งขันเทควันโดในระดับประเทศ เช่น เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2554 รุ่นยุวชนหญิง ไม่เกิน 32 กก. เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2558 รุ่นอายุ 13-14 ปี ไม่เกิน 41 กก.หญิง เหรียญทองจากการแข่งขันเทควันโด รุ่นไม่เกิน 46 กก.หญิง "กีฬาแห่งชาติ ครั้งที่ 44" หรือ "นครสวรรค์เกมส์"กทม.ป้องแชมป์ลูกเด้งคู่ผสมกีฬาแห่งชาติ เหรียญทองจากการแข่งขันเทควันโด รุ่นไม่เกิน 44 กก.หญิง "กีฬานักเรียน นักศึกษาแห่งชาติ ครั้งที่ 37" หรือ "นครศรีธรรมราชเกมส์" เหรียญทองจากการแข่งขันเทควันโด รุ่นไม่เกิน 44 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์"หนุ่มกทม.เตะดับบึงกาฬ ซิวทองเทควันโด เหรียญทองจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 46 กก.หญิง รอบชิงชนะเลิศสามารถเตะเอาชนะคะแนนนภาพร จรณวัต คว้าชัยชนะเป็นแชมป์ประเทศไทยได้สำเร็จรามณรงค์พ่ายชวดทองเทควันโดชิงแชมป์ประเทศไทย และยังได้รับรางวัลนักกีฬายอดเยี่ยมฝ่ายหญิงมาครองร่วมกับณัฐวุฒิ เจริญรักษ์ ซึ่งได้รับรางวัลนักกีฬายอดเยี่ยมฝ่ายชายณัฐวุฒิ - พลอยลภัส ซิวสุดยอดเทควันโดปทท.

 นักกีฬาเทควันโดรุ่นยุวชน 
 พ.ศ. 2558 
ในปี 2558 พลอยลภัสเป็นตัวแทนนักกีฬาเทควันโดยุวชนทีมชาติไทย เข้าร่วมการแข่งขันเทควันโดยุวชนชิงแชมป์โลก รายการ "The 2nd WTF World Cadet Taekwondo Championships" รุ่นไม่เกิน 41 กก.หญิง ที่เมืองมูจู ประเทศเกาหลีใต้รายชื่อนักกีฬาที่ได้รับคัดเลือกไปแข่งขันรายการ 2nd WTF World Cadet Taekwondo Championships 2015

พลอยลภัสเป็นฝ่ายชนะคะแนนนักกีฬาจากอียิปต์ 23-3 ในรอบแรก รอบสองชนะคะแนนนักกีฬาจากเกาหลีใต้ 18-1 รอบก่อนรองชนะเลิศ ชนะคะแนนนักกีฬาจากรัสเซีย 14-2 รอบรองชนะเลิศ ชนะคะแนนนักกีฬาจากยูเครน 13-2 รอบชิงชนะเลิศ ชนะคะแนนนักกีฬาจากอิหร่าน 8-6 คว้าเหรียญทอง รุ่นไม่เกิน 41 กก.หญิง มาครองได้สำเร็จ พร้อมกับรางวัลนักกีฬายอดเยี่ยมหญิงประจำการแข่งขัน กลายเป็นแชมป์เทควันโดยุวชนโลกคนแรกของไทยน้องพลอยควงรัชพลซิว 2 ทอง เทควันโดยุวชนโลก

 นักกีฬาเทควันโดรุ่นเยาวชน 
 พ.ศ. 2560 
ในปี 2560 เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Championships 2017" ที่ประเทศคาซัคสถาน คว้าเหรียญทอง รุ่นไม่เกิน 49 กก.หญิง รอบชิงชนะเลิศเป็นฝ่ายชนะคะแนนนักกีฬาจากฟิลิปปินส์ 32-0จอมเตะวัยโจ๋ไทยประเดิมทองแรกพุมเซ่ทีมหญิง
# หลุยส์ ออร์ติซ ฟลอเรส
หลุยส์ ออร์ติซ ฟลอเรส  (Luis Ortíz Flores) นักมวยสากลสมัครเล่นชาวปวยร์โตรีโก เกิดเมื่อ 5 พฤศจิกายน พ.ศ. 2508 ติดทีมชาติเข้าแข่งขันกีฬาโอลิมปิก พ.ศ. 2527 ที่ ลอสแองเจลิส สหรัฐอเมริกา ในรุ่นไลท์เวท รอบแรกได้บาย รอบสอง ชนะน็อค บัวลา สาสกุล จากไทย ยก 2 เมื่อ 3 สิงหาคม รอบสาม ชนะน็อค อเล็กซ์ ดิกสัน จาก สหราชอาณาจักร ยก 2 เมื่อ 5 สิงหาคม รอบ 8 คนสุดท้าย ชนะ โฮเซ่ อันโตนีโอ เฮอร์นานเดซ จากสเปน เมื่อ 7 สิงหาคม รอบรองชนะเลิศ ชนะ มาร์ติน นดองโก เอบางา จากแคเมอรูน เมื่อ 9 สิงหาคม และในรอบชิงชนะเลิศ แพ้ เพอร์เนล วิเทกเกอร์ จากสหรัฐ เมื่อ 11 สิงหาคม ได้เหรียญเงิน

ต่อมา ออร์ติซหันมาชกมวยสากลอาชีพ แต่ไม่ประสบความสำเร็จ เขาขึ้นชกเพียง 3 ครั้งก็แขวนนวมไป
 อ้างอิง 
http://www.sports-reference.com/olympics/athletes/or/luis-ortiz-1.html
# พระยาอมาตยพงศ์ธรรมพิศาล (ประสงค์ อมาตยกุล)
พระยาอมาตยพงศ์ธรรมพิศาล เกิดที่บ้านหน้าวัดราชบูรณะหรือวัดเลียบ ริมฝั่งแม่น้ำเจ้าพระยาเมื่อ พ.ศ. 2426 เป็นบุตรนายหนู และนางหนู อมาตยกุล นายหนูผู้บิดานั้นเป็นบุตรของพระยากระสาปนกิจโกศล (โหมด อมาตยกุล) ส่วนนางหนูผู้มารดานั้น เป็นบุตรีของพระยาธรรมสารนิติพิพิธภักดี (ตาด อมาตยกุล) ซึ่งเป็นผู้เชี่ยวชาญซอสามสาย นายหนูและนางหนู มีวงเครื่องสายประจำบ้าน นางหนูนั้น นอกจากจะสีซอด้วงและสีไวโอลินแล้ว ยังเป็นนักร้องอีกด้วย 

พระยาอมาตยพงศ์ธรรมพิศาล เรียนซอด้วง ซออู้ และไวโอลินกับบิดามารดาและได้ร่วมวงเล่นเครื่องสายมากับญาติผู้ใหญ่ของท่าน และเรียนสีซอสามสายจากเจ้าจอมประคอง ในรัชกาลที่ 5 ต่อมาสอบชิงทุนรัฐบาลได้ ไปเรียนวิชากฎหมายกลับมารับราชการที่กระทรวงยุติธรรมในปลายรัชกาลที่ 5 ต่อมาจนถึงสมัยรัชกาลที่ 7 เมื่อรับราชการแล้ว ท่านได้เรียนวิชาดนตรีไทยเพิ่มเติม อีกจนเชี่ยวชาญ และได้สอนดนตรีไทยให้ผู้สนใจหลายคนเช่น พระยาภูมีเสวิน นายเทวาประสิทธิ์ พาทยโกศล เป็นต้น

พระยาอมาตยพงศ์ธรรมพิศาล สมรสกับกับถนอม สวัสดิ-ชูโต บุตรเกิดด้วยคุณหญิงถนอม ๔ คน แต่ไม่มีบุตรคนใดเป็นนักดนตรี ท่านป่วยด้วยโรคปวดกระดูกเรื้อรังจนถึงแก่กรรมเมื่อ 29 ธันวาคม พ.ศ. 2495 รวมอายุได้ 69 ปี

 เครื่องราชอิสริยาภรณ์ 
ราชกิจจานุเบกษา, ส่งเครื่องราชอิสริยาภรณ์ไปพระราชทาน , เล่ม ๓๘ ตอนที่ ๐ ง หน้า ๓๔๘๕, ๖ ธันวาคม ๒๔๗๔
ราชกิจจานุเบกษา, ส่งเครื่องราชอิสริยาภรณ์ไปพระราชทาน , เล่ม ๓๕ ตอนที่ ๐ ง หน้า ๒๙๒๗, ๑๖ ธันวาคม ๒๔๗๑
ราชกิจจานุเบกษา, ส่งเครื่องราชอิสริยาภรณ์ไปพระราชทาน, เล่ม ๓๖ ตอนที่ ๐ ง หน้า ๓๕๐๗, ๕ มกราคม ๒๔๗๒

 ลำดับสาแหรก
# พูดว่ารักในใจ
"พูดว่ารักในใจ" เป็นซิงเกิลในปี พ.ศ. 2559 และเพลงประกอบละครซีรีส์ รุ่นพี่ Secret Love และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 2 มีนาคม พ.ศ. 2559

โดยความหมายของเพลงคือเหมือนกับเราแอบรักใครสักคน อยากบอกรักเขาแต่ไม่สามารถบอกได้ ทำได้แค่พูดในใจและเก็บไว้ในใจ แต่คงจะดีถ้าเขารับรู้เอง“มุก” ตื่นเต้น ร้องเพลงซึ้งๆ “พูดว่ารักในใจ” ประกอบซีรีส์ “รุ่นพี่ Secret Love”

การตอบรับ
เพลง "พูดว่ารักในใจ" ติดอันดับสูงสุดที่ 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต 
ชาร์ต (พ.ศ. 2559)อันดับสูงสุด  จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 2 จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 13 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5 1 ซี้ดเอฟเอ็ม ชาร์ตท็อป 20Seed Chart Top 20 วันที่ 3 เมษายน 2559 1 อีเอฟเอ็ม ชาร์ต 94 ท็อป แอรเพลย์ 78 Joox Top 100 Chart 23
# มาทันเวลาพอดี
"มาทันเวลาพอดี" เป็นซิงเกิลในปี พ.ศ. 2558 และเพลงประกอบละครซีรีส์ Ugly Duckling รักนะเป็ดโง่ และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 9 มิถุนายน พ.ศ. 2558

การตอบรับ
เพลง "มาทันเวลาพอดี" ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 กรกฎาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต 
ชาร์ต (พ.ศ. 2558)อันดับสูงสุด  จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100100 อันดับ เพลงไทยที่เพราะและฮิตที่สุด GMM Grammy Gmember Chart Top 100 ประจำวันที่ 29 มิถุนายน 2558 16 ซี้ดเอฟเอ็ม ชาร์ตท็อป 20Seed Chart Top 20 ประจำวันอาทิตย์ที่ 26 กรกฎาคม 2558 5 อีเอฟเอ็ม ชาร์ต 94 ท็อป แอรเพลย์EFM 94 เพลงฮิต 94 เพลง วันที่ 24-10-58 11 FM ONE 103.5 CHART ONE TO TENชาร์ตเพลงฮิตจากคลื่น FM ONE 103.5 CHART ONE TO TEN Date 5 ตุลาคม 2015 9
# คนเจ้าชู้ (บีดับบีดู)
"คนเจ้าชู้ (บีดับบีดู)" เป็นซิงเกิลในปี พ.ศ. 2558 และเพลงประกอบละครซีรีส์ Ugly Duckling รักนะเป็ดโง่ ตอน Boy’s Paradise และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 29 ตุลาคม พ.ศ. 2558

โดยความหมายของเพลงคือ เป็นเพลงน่ารัก ประชดเล็ก ๆ งอนน้อย ๆ ของคนที่เคยโดนคนเจ้าชู้หักอก มาถึงตอนนี้ขอเจ้าชู้บ้างเล็กน้อย“มุก” ใส่ความแก่นร้อง “คนเจ้าชู้ (บีดับบีดู)” เพลงประกอบซีรีส์ “รักนะเป็ดโง่” ตอน “Boy’s Paradise”

การตอบรับ
เพลง "คนเจ้าชู้ (บีดับบีดู)" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 ธันวาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต 
ชาร์ต (พ.ศ. 2558)อันดับสูงสุด  จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 14 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5Gmember Chart Top 5 ประจำวันที่ 9 พฤศจิกายน 2015 5 ซี้ดเอฟเอ็ม ชาร์ตท็อป 20[https://www.facebook.com/seedmcot/posts/10154445360218712:0 SEED CHART TOP 20 ประจำวันที่ 6 ธันวาคม 2558 คนเจ้าชู้ (บีดับบีดู) จากสาว มุก วรนิษฐ์ 
กวาดใจคนฟังทั้งประเทศไปแล้วว ตอนนี้ ส่วนสัปดาห์หน้าหนึ่งเสียงของคุณจะทำให้เพลงที่คุณรักใด้เข้ามาอยู่ในชาร์ตของเรา โหวดมาได้เลย SMS 4111975 หรือ TEXT TO DJ ใน APP: SEEDMCOT] 1
ชาร์ต (พ.ศ. 2559)อันดับสูงสุด  เวอร์จิ้นสตาร์ เอฟเอ็ม 98 ท็อป 10 9 อีเอฟเอ็ม ชาร์ต 94 ท็อป แอรเพลย์ 87 Joox Top 100 Chart 53
# พรรคเสรีนิยม (ประเทศไทย พ.ศ. 2525)
พรรคเสรีนิยม พรรคการเมืองของไทยในอดีตซึ่งได้จดทะเบียนก่อตั้งตาม พระราชบัญญัติพรรคการเมือง พ.ศ. 2524 เมื่อวันที่ 16 กันยายน พ.ศ. 2525  ประกาศกระทรวงมหาดไทย เรื่อง การจดทะเบียนพรรคการเมือง ราชกิจจานุเบกษา เล่ม 99 ตอน 154 ก พิเศษ หน้า 1 20 ตุลาคม พ.ศ. 2525  เป็นลำดับที่ 12/2525 พร้อมกับพรรคการเมืองอื่น ๆ อีก 7 พรรคอาทิ พรรคประชากรไทย พรรคประชาราษฎร์ พรรคพลังใหม่ พรรคชาติประชาธิปไตย พรรคกิจสังคม  พรรคแรงงานประชาธิปไตย และ พรรคสังคมประชาธิปไตย มีหม่อมราชวงศ์เศรณีพรหม กมลาสน์ เป็นหัวหน้าพรรคคนแรกและนายมารุต ชาญณรงค์ รองหัวหน้าพรรคเป็นเลขาธิการพรรคคนแรก

 คณะกรรมการบริหารพรรค 
ในระยะแรกของการจัดตั้งพรรคเสรีนิยม มีหม่อมราชวงศ์เศรณีพรหม กมลาสน์ เป็นหัวหน้าพรรค และ มารุต ชาญณรงค์ เป็นรองหัวหน้าพรรคและเลขาธิการพรรค ต่อมาในเดือนมิถุนายน พ.ศ. 2529 มีการแต่งตั้งคณะกรรมการบริหารพรรคชุดใหม่ มี ปรีดา พัฒนถาบุตร เป็นหัวหน้าพรรคประกาศกระทรวงมหาดไทย เรื่อง การยอมรับการเปลี่ยนแปลงของพรรคเสรีนิยม ตามนัยมาตรา ๒๘ แห่งพระราชบัญญัติพรรคการเมือง พ.ศ. ๒๕๒๔ [เลือกตั้งคณะกรรมการบริหารพรรคชุดใหม่ จำนวน ๑๑ คน และเปลี่ยนแปลงที่ตั้งสำนักงานใหญ่] สำหรับเลขาธิการพรรคยังคงเดิม พร้อมกับเปลี่ยนแปลงที่ทำการพรรค

หลัง การเลือกตั้ง 27 กรกฎาคม พ.ศ. 2529 ทางพรรคเสรีนิยมได้ทำการเปลี่ยนแปลงคณะกรรมการบริหารพรรคชุดใหม่โดยได้ พันเอก ณรงค์ กิตติขจร บุตรชายของ จอมพลถนอม กิตติขจร และบุตรเขยของ จอมพลประภาส จารุเสถียร ซึ่งเป็นอดีต ส.ส. อยุธยา จาก พรรคชาติไทย เข้ามาเป็นหัวหน้าพรรคคนใหม่ และมี ชลินทร์ เผ่าวิบูลย์ เป็นเลขาธิการพรรค ประกาศกระทรวงมหาดไทย เรื่อง การยอมรับการเปลี่ยนแปลงคณะกรรมการบริหารพรรคเสรีนิยม ราชกิจจานุเบกษา เล่ม 103 ตอน 163 ก พิเศษ หน้า 4 22 กันยายน พ.ศ. 2529 

ในปี พ.ศ. 2531 ชลินทร์ เผ่าวิบูลย์ ลาออกจากสมาชิกพรรคประกาศกระทรวงมหาดไทย เรื่อง พรรคเสรีนิยมเปลี่ยนแปลงกรรมการบริหารพรรค และในปีถัดมาได้แต่งตั้ง สุรศักดิ์ ฉวีวงศ์ เป็นเลขาธิการพรรค และยังปรากฏชื่อ สอาด เปี่ยมพงษ์สานต์ ดารานักแสดงชื่อดัง แคล้ว ธนิกุล โปรโมเตอร์มวยชื่อดังและ เจ้าศรีรัตน์ ณ ลำปาง เป็นกรรมการบริหารพรรคด้วยประกาศกระทรวงมหาดไทย เรื่อง พรรคเสรีนิยมเปลี่ยนแปลงภาพเครื่องหมายพรรคและคณะกรรมการบริหารพรรค

ในปี พ.ศ. 2535 พันเอก ณรงค์ กิตติขจร หัวหน้าพรรค และ สุรศักดิ์ ฉวีวงศ์ เลขาธิการพรรค ลาออกจากสมาชิกพรรค จึงได้แต่งตั้ง ร้อยเอก ตราชู บริสุทธิ์ รองหัวหน้าพรรค รักษาการหัวหน้าพรรคประกาศกระทรวงมหาดไทย เรื่อง พรรคเสรีนิยมเปลี่ยนแปลงกรรมการบริหารพรรค

 การเลือกตั้ง 
ใน การเลือกตั้ง 18 มีนาคม พ.ศ. 2526 พรรคเสรีนิยมได้ส่งผู้สมัครลงรับเลือกตั้งเป็นครั้งแรกปรากฏว่าทางพรรคไม่ได้รับเลือกตั้งแม้แต่คนเดียว

ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้รับเลือกตั้ง 1 ที่นั่ง คือ พันเอก ณรงค์ กิตติขจร จากนั้นใน การเลือกตั้ง 24 กรกฎาคม พ.ศ. 2531 พรรคเสรีนิยมได้ ส.ส. เข้าสภาทั้งสิ้น 3 คน

 การยุบพรรค 
พรรคเสรีนิยม ถูกยุบเมื่อวันที่ 8 มกราคม พ.ศ. 2536 ตามคำสั่ง ศาลฎีกา ที่ 3671/2535 ลงวันที่ 17 พฤศจิกายน พ.ศ. 2535 ประกาศสำนักงานนายทะเบียนพรรคการเมือง เรื่อง การยุบเลิกพรรคการเมือง (จำนวน 10 พรรค)  ราชกิจจานุเบกษา เล่ม 111 ตอน 39 ง หน้า 31 17 พฤษภาคม พ.ศ. 2537 เนื่องจากไม่ส่งผู้สมัครลงรับเลือกตั้งใน การเลือกตั้ง 22 มีนาคม พ.ศ. 2535